**UČNI SKLOP: Kaj bom …, ko bom …**

Tema: Trpni in tvorni stavek

**Nameni učenja**

Vsebine oz. cilji, ki jih obravnavamo v tem sklopu, so različno zahtevni:

* z **rdečo** barvo so označene vsebine oz. cilji nižje ravni zahtevnosti,
* z **modro** so označene vsebine oz. cilji temeljne ravni zahtevnosti,
* z **zeleno** pa vsebine oz. cilji višje ravni zahtevnosti.

**V tem učnem sklopu boš obravnaval/a naslednje vsebine oz. cilje:**

* Samostojno preberem neumetnostno besedilo (poročilo o dogodku).
* Določim njegov namen ter utemeljim, po čem sem ga prepoznal/a.
* Določim okoliščine nastanka besedila in povem, iz katerih prvin besedila sem jih prepoznal/a.
* Strukturirano povzamem temo in druge bistvene podatke in logična razmerja med njimi.
* Predstavim zgradbo prebranega besedila.
* Obnovim prebrano besedilo.
* Predstavim jezikovne značilnosti prebranega besedila.
* Samostojno pišem tvorne stavke.
* Pretvarjam tvorne stavke v trpne in obratno.
* Samostojno napišem besedilo, v katerem uporabim pridobljeno znanje o trpnih in tvornih stavkih.
* Glede na povratno informacijo učitelja ali sošolca načrtujem, kako bi svoje besedilo izboljšal/a.
* V svojem besedilu prepoznam skladenjske napake in neustreznosti ter jih odpravim; pri tem si po potrebi pomagam z raznimi jezikovnimi svetovalnicami ter s slovničnimi priročniki v knjižni in elektronski obliki.
* Prepoznam in ovrednotim učinek pridobljenega procesnega in vsebinskega znanja, ki sem ga pridobil/a pri branju besedila.
* Prepoznam in ovrednotim učinek pridobljenega procesnega in vsebinskega znanja, ki sem ga pridobil/a pri pisanju besedila.
* Pri reševanju nalog izboljšujem svoje praktično obvladanje slovnice in pravopisa.
* Razumem navedene strokovne izraze: glagol, stavek, stavčni členi, osebek, povedek, vršilec dejanja, trpni stavek, tvorni stavek. Svoje razumevanje jezikoslovnih izrazov ponazorim s primeri iz obravnavanega besedila.
* Prepoznam, primerjam in poimenujem podobnosti in razlike v rabi trpnika in tvornika pri tujih jezikih, ki se jih učim, ter slovenščino.

**Navodila za delo za učenca/učenko**

|  |  |
| --- | --- |
| 1. Preverjanje predznanja | Reši naloge za ugotavljanje predznanja v i-učbeniku na povezavi <https://eucbeniki.sio.si/slo9/2246/index.html> na strani 247. |
| 2. Samostojno učenje (branje besedila) | Nato preberi besedilo na povezavi<https://eucbeniki.sio.si/slo9/2246/index1.html> na str. 248. |
| 3. Samostojno učenje (razumevanje, razčlenjevanje in vrednotenje posameznih prvin besedila)4. Samostojno učenje(uporaba bralnih učnih strategij po reševanju nalog) | Reši vse naloge, ki so povezane z odlomkom, in jih najdeš na povezavah<https://eucbeniki.sio.si/slo9/2246/index2.html>,<https://eucbeniki.sio.si/slo9/2246/index3.html> in<https://eucbeniki.sio.si/slo9/2246/index4.html> na str. 249ꟷ251.Naloge so zasnovane tako, da lahko pravilnost svojih odgovorov preverjaš sproti. |
| Po reševanju nalog v i-učbeniku si v zvezek za slovenščino napiši povzetek bistvenih vsebin te snovi (npr. v obliki miselnega vzorca, preglednice, po opornih točkah ipd.); pomagaj si s povezavo <https://eucbeniki.sio.si/slo9/2246/index5.html> na str. 252.Nato povzetek skeniraj in ga oddaj v tisto spletno učno okolje, za katerega sta se dogovorila z učiteljem/učiteljico slovenščine. |
| 5. Samostojno učenje(pisno sporočanje za poglabljanje razumevanja obravnavanih vsebin) | Napiši dve besedili, v katerih boš uporabiš pridobljeno znanje o trpnih in tvornih stavkih. Namige najdeš v 15. nalogi na povezavi <https://eucbeniki.sio.si/slo9/2246/index9.html> na str. 256.Nato svoj sestavek oddaj v tisto spletno učno okolje, za katerega sta se dogovorila z učiteljem/učiteljico slovenščine.  |
| 6. Preverjanje znanja | Po obravnavani učni snovi tega učnega sklopa preveri svoje znanje tako, da rešiš še naloge v razdelku Preverjanje znanja.Naloge so zasnovane tako, da lahko pravilnost svojih odgovorov preverjaš sproti. |
| 7. Samovrednotenje in načrtovanje učenja za izboljšanje učnih dosežkov | Po obravnavani učni snovi tega učnega sklopa presodi, kako ti je šlo: reši razdelek Samovrednotenje znanja (semafor). Po potrebi načrtuj, katero znanje bi rad izboljšal/a, in kako. Tudi ta dokument oddaj v tisto spletno učno okolje, za katerega sta se dogovorila z učiteljem/učiteljico slovenščine.  |